आवेदन की तैयारी जॉब के लिए आवेदन करना युवा प्रोफ़ेशनल्स कार्यक्रम के लिए आवेदन करना
यह जानने के लिए यूएन की वेबसाइट को देखिये कि कितने विभिन्न प्रकार के काम वहाँ पर उपलब्ध हैं। आपकी सर्वाधिक दिलचस्पी किन क्षेत्रों में है? क्या इन क्षेत्रों के लिए योग्यता आपके पास पहले से ही है? क्या जिन क्षेत्रों में आप करना चाहते तो हैं मगर अभी आपके पास उनके लिए योग्यता नहीं है? काम ढूँढने से पहले थोड़ी रिसर्च कर लीजिये। जानकारी के लिए इन वेबसाइट्स को देखिये:  यूएन की आधिकारिक वेबसाइट (http://careers.un.org) यूएन जॉब फ़ाइंडर वेबसाइट (http://unjobfinder.org) यूएन जॉब लिस्ट वेबसाइट (http://unjoblist.org) यूएन कैरियर, विभिन्न स्टाफ़ श्रेणियों में बंटे हुये हैं, जिसमें से प्रत्येक के लिए कुछ विशेष शिक्षा बैकग्राउंड और विशेषज्ञता का क्षेत्र चाहिए होता है। ये श्रेणियाँ आगे विभिन्न स्तरों के जॉब (job) में बंटी होती हैं जिनके लिए भिन्न-भिन्न कार्य अनुभव की आवश्यकता होती है। अपने कौशल, दिलचस्पी और अनुभव के आधार पर तय करिए कि आपके लिए कौन सी श्रेणी और स्तर उचित होगा। ये कुछ विकल्प हैं:  प्रोफ़ेशनल तथा उच्च श्रेणियाँ (पी तथा डी) सामान्य सेवा तथा सम्बद्ध श्रेणी (जी, टीसी, एस, पीआईए, एलटी) राष्ट्रीय प्रोफ़ेशनल अधिकारी (एनओ) फ़ील्ड सेवा (एफ़एस) वरिष्ठ नियुक्तियाँ (एसजी, डीएसजी, यूएसजी तथा एएसजी) प्रत्येक कैरियर विकल्प के लिए किसी विशेष शिक्षा और अनुभव की आवश्यकता होती है। किसी भी जॉब में आवेदन करने से पहले सुनिश्चित करिए कि आपके पास सभी वांछित आवश्यकताएँ हैं। अगर आपके पास वे नहीं हैं, तब आपका आवेदन स्वीकार नहीं किया जाएगा। यूएन में अनेक पोज़ीशन्स के लिए ये कुछ सामान्य आवश्यकताएँ हैं:   अंग्रेज़ी या फ्रेंच में फ्लुएंसी, जो संस्था की वर्किंग भाषाएँ हैं। अतिरिक्त भाषाओं में फ्लुएंसी (fluency), खास तौर पर अरबी, चीनी, स्पेनिश, या रूसी भी अधिकांश पोज़ीशन्स के लिए सहायक होती है। स्नातक या उससे उच्च उपाधि। कुछ निम्न स्तरीय जनरलिस्ट (generalist) पोज़ीशन्स (अधिकतर सामान्य सेवा कैटेगरी में क्लर्क या सेक्रेटरी स्तर के काम) के लिए केवल हाई स्कूल डिप्लोमा और सामान्यतः, सम्बद्ध कार्य अनुभव की आवश्यकता होती है, मगर यूएन की अधिकांश पोज़ीशन्स के लिए कम से कम स्नातक उपाधि की आवश्यकता होती ही है। अनेक विशेषज्ञ पोज़ीशन्स के लिए विशेषज्ञता के क्षेत्र में उच्च डिग्री की ज़रूरत होती है। सम्बद्ध क्षेत्र में कार्य अनुभव। आप किस पोजीशन के लिए आवेदन कर रहे हैं उसके आधार पर आपके पास शायद 1-7 वर्ष तक के कार्य अनुभव की आवश्यकता हो सकती है। यूएन सचिवालय में वर्तमान वैकेन्सीज़ को देखने के लिए यूएन इम्प्लॉइमेंट वेबसाइट देखिये। आप सभी यूएन संगठनों में वैकेन्सीज़ देखने के लिए UNjobfinder का इस्तेमाल कर सकते हैं। वैकेन्सीज़ को लगातार अपडेट किया जाता है, इसलिए अगर आपको तुरंत ऐसी कोई पोजीशन नहीं दिखाई पड़ती है जहां आपके लक्ष्य और क्वालिफ़िकेशन्स (qualifications) सही बैठ रहे हों, तब अक्सर उसको देखते रहिए। यूएन इम्प्लॉइमेंट वेबसाइट के टॉप पर “Register as a User” विकल्प पर क्लिक करिए। आपको अपना नाम, ईमेल, जन्म तिथि भरने की ज़रूरत होगी, इसके साथ ही आपको एक यूज़र नेम और पासवर्ड भी बनाना होगा। जब आप रजिस्टर कर लेंगे तब आपको पीएचपी (PHP) बनाने के लिए प्रॉम्प्ट किया जाएगा। यह प्रोफ़ाइल आपकी गोपनीय ऑनलाइन रिज़्युमे (resume) होगी, और इसमें आपके बारे में सभी सामान्य जानकारी, आपकी शिक्षा और आपके इम्प्लॉइमेंट का इतिहास होगा। आपको इसे केवल एक बार पूरा करना होगा, मगर अगर आप चाहेंगे तब विभिन्न वैकेंसीज़ के लिए आप इसे एडिट कर सकते हैं।  आप पीएचपी को तुरंत पूरा कर सकते हैं, या चाहें तो बाद में कभी उसे भर सकते हैं। उसे पूरा करने में 30 मिनट से एक घंटा लग सकता है और आप कभी भी अधूरी प्रोफ़ाइल छोड़ सकते हैं और बाद में आ कर उसे पूरा कर सकते हैं। सुनिश्चित करिए कि आपकी पीएचपी सम्पूर्ण हो, विस्तृत हो, तथा एक्यूरेट (accurate) हो और बिलकुल सटीक हो। जब आप किसी पोजीशन के लिए आवेदन करेंगे तब पीएचपी ही पहली (और शुरू में एकमात्र) चीज़ होगी जिसे रिक्रूटर देखेगा। अगर आप अपनी क्वालिफ़िकेशन्स को  रिप्रेज़ेंट करने में बढ़िया काम नहीं करेंगे, या आपके प्रोफ़ाइल में स्पेलिंग और व्याकरण की ग़लतियाँ होंगी तब आपके आवेदन पर ध्यान नहीं दिया जाएगा। आप जब चाहें तब अपने पीएचपी को अपडेट कर सकते हैं, मगर सुनिश्चित करिए कि जब आप लिस्ट की हुई वैकेन्सी के लिए वास्तव में आवेदन करें तब वह बिलकुल ठीक हालत में हो। यह सुनिश्चित हो जाइए कि आप उसकी सभी आवश्यकताओं को पूरा करते हों; अगर नहीं हो, तब या तो आपके पास इसका कोई बहुत अच्छा कारण होना चाहिए कि रिक्रूटर आपकी कमियों को किन कारणों से नज़रअंदाज़ करे, अन्यथा आवेदन ही मत करिए। यूएन वेबसाइट में यह स्पष्ट कर दिया गया है कि आप जितनी वैकेन्सीज के लिए चाहें उतनी के लिए आवेदन कर सकते हैं, मगर तब आपकी विश्वसनीयता को चोट पहुंचेगी जब आप ऐसी पोज़ीशन्स के लिए आवेदन करेंगे जिनके लिए आप क्वालिफ़ाइड नहीं हैं। आपको प्रॉम्प्ट किया जाएगा कि उस वैकेन्सी के लिए आवश्यक किसी भी और जानकारी के साथ अपने पीएचपी के सबसे हाल के वर्ज़न (version) को जमा करिए। अगर आवश्यक हो तब अपने आवेदन को जमा करने से पहले पीएचपी को अपडेट कर लीजिये। ईमेल एड्रेस दीजिये ताकि वे आपके आवेदन की पावती आपको भेज सकें। अगर आपको 24 घंटे के अंदर पावती न मिले, तब पुष्टि के लिए उनको फिर से लिखिए। केवल इंटरव्यू के लिए चयनित उम्मीदवारों से ही संपर्क किया जाएगा, और इसमें कुछ समय भी लग सकता है। आप अपने “My UN” अकाउंट पर अपने आवेदन का स्टेटस (status) “Application History” में देख सकते हैं। अनेक पोज़ीशन्स के लिए विचार किए जाने के लिए आपको किसी परीक्षा में उत्तीर्ण होना पड़ सकता है। आप जिस खास वैकेन्सी के लिए आवेदन कर रहे हैं उसके लिए जो निर्देश हों, उनका पालन करिए। युवा प्रोफ़ेशनल्स कार्यक्रम (वाईपीपी) प्रतिभावान युवकों और युवतियों के लिए है जिनके पास काम का बहुत कम अनुभव है या बिलकुल ही अनुभव नहीं है। जो भी एलीजीबल हों वे यह जानने के लिए एक लिखित और मौखिक परीक्षा दे सकते हैं कि क्या वे वाईपीपी सहभागियों के जॉब रोस्टर (job roster) में जगह पाने के लिए क्वालिफ़ाई करते हैं या नहीं। जो लोग वाईपीपी के जॉब रोस्टर में होते हैं उन्हें, उपलब्ध होने पर, वाईपीपी जॉब दिये जाते हैं। वाईपीपी के लिए एलीजीबल होने के लिए निम्न  आवश्यकताएँ हैं:  32 वर्ष या उससे कम की आयु होनी चाहिए कम से कम एक प्रस्तावित जॉब परिवार में प्रथम स्तर की विश्वविद्यालय डिग्री होनी चाहिए  अंग्रेज़ी या फ़्रेंच में फ़्लूएंट होना चाहिए भाग लेने वाले किसी राष्ट्र का नागरिक होना चाहिए यूएन इम्प्लॉइमेंट वेबसाइट के टॉप पर “Register as a User” विकल्प पर क्लिक करिए। आपको अपना नाम, ईमेल, जन्म तिथि भरने की ज़रूरत होगी, इसके साथ ही आपको एक यूज़र नेम और पासवर्ड भी बनाना होगा। जब आप रजिस्टर कर लेंगे तब आपको पीएचपी बनाने के लिए प्रॉम्प्ट किया जाएगा। यह प्रोफ़ाइल आपकी गोपनीय ऑनलाइन रिज़्युमे होगी, और इसमें आपके बारे में सभी सामान्य जानकारी, आपकी शिक्षा और आपके इम्प्लॉइमेंट का इतिहास होगा।  आप चाहें तो पीएचपी तुरंत पूरा कर सकते हैं, या बाद में भी उसको पूरा कर सकते हैं। इसे पूरा करने में आपको 30 मिनट से एक घंटा लग सकता है, और आप कभी भी अधूरी प्रोफ़ाइल को सेव कर सकते हैं और उसे पूरा करने के लिए कभी भी वापस लौट सकते हैं। यह सुनिश्चित करिए कि "Country of Nationality" की जगह में आप वाईपीपी कार्यक्रम में भाग लेने वाले किसी राष्ट्र का नाम भरें। वाईपीपी उम्मीदवार के रूप में आपको "YPP Examination" लेबल किया हो जॉब चुनना चाहिए। उस जॉब परिवार में जॉब चुनिये जिसमें आपकी दिलचस्पी हो और जिसके लिए आप क्वालिफ़ाइड हों। “Main Course of Study” और “Field of Study” के सही कॉम्बिनेशन (combination) को भरिए जो आपकी डिग्री और जॉब की जरूरतों से मैच करता हो। आप एक परीक्षा के लिए एक ही आवेदन कर सकते हैं।  फ़ॉर्म पूरा करने के बाद, अपने आवेदन को जमा करने के लिए "Apply Now" पर क्लिक करिए। आपको कुछ स्क्रीनिंग प्रश्नों का जवाब देना होगा, और आवेदन को सफलतापूर्वक जमा करने के लिए उन टर्म्स (terms) को स्वीकार करना होगा। आपका आवेदन प्राप्त हो जाने की पुष्टि आपको एक ईमेल से प्राप्त होगी। आपके आवेदन का इवैल्यूएशन (evaluation) किया जाएगा और आपको या तो परीक्षा देने के लिए आमंत्रित किया जाएगा या आपको सूचित किया जाएगा कि आप उसके लिए एलीजीबल नहीं हैं। अगर आप एलीजीबल होंगे, आपको लिखित परीक्षा देने के लिए आमंत्रित किया जाएगा। वह 4 ½ घंटे चलती है और उसके दो भाग होते हैं: सामान्य पेपर जो सभी जॉब परिवारों के लिए एक ही होगा और विशेष पेपर जो आपकी किसी खास क्षेत्र में विशेषज्ञता का परीक्षण करने के लिए होता है। अगर आप लिखित परीक्षा  पास कर लेंगे, तब आपको मौखिक परीक्षा के लिए बुलाया जाएगा। यह एक इंटरव्यू होता है जो स्पेशलाइज्ड बोर्ड (Specialized Board) द्वारा यह जानने के लिए आयोजित किया जाएगा कि क्या आपके पास वह कौशल और व्यवहार है जिसकी आवश्यकता उस जॉब परिवार के जॉब्स के लिए होती है जिसमें आप आवेदन कर रहे होंगे। परीक्षा के बाद, यह बताने के लिए आपसे केंद्रीय परीक्षा बोर्ड द्वारा संपर्क किया जाएगा कि आपको वाईपीपी में भाग लेना है अथवा नहीं। अगर आप इंटरव्यू में सफल हो जाएँगे, तब केंद्रीय परीक्षा बोर्ड आपको वाईपीपी रोस्टर में पोजीशन के लिए एंडोर्स कर देगा। जब भी उचित जॉब परिवार में जॉब उपलब्ध होगा, आपको प्रस्ताव मिलेगा।  एंडोर्समेंट प्राप्त करने का स्वतः यह मतलब नहीं होता कि आपको काम मिल जाएगा। हालांकि संभावना काफ़ी अधिक होती है, मगर प्रस्ताव मिलना आपके जॉब परिवार में जॉब की उपलब्धि पर निर्भर करता है। अगर आपका इंटरव्यू असफल होता है, तब आपको यह बताने के लिए केंद्रीय परीक्षा बोर्ड से संपर्क किया जाएगा कि आपको एंडोर्समेंट मिलेगा या नहीं।
यूएन में कैरियर विकल्प जानने के लिए रिसर्च करिए: तय करिए कि आप किस स्टाफ़ श्रेणी के लिए प्रयास करना चाहते हैं: सुनिश्चित करिए कि आपके पास वांछित शिक्षा और अनुभव हो: उपलब्ध जॉब्स को ब्राउज़ (browse) करिए: “My UN” अकाउंट के लिए रजिस्टर करिए: अपनी “Personal History Profile” (PHP) बनाइये: आप जिस जॉब के लिए आवेदन कर रहे हैं उसे चुन लीजिये: चयनित वैकेन्सी के लिए ऑनलाइन निर्देशों का पालन करके आवेदन करिए: इंटरव्यू के निमंत्रण का इंतज़ार करिए: सुनिश्चित करिए कि आप एलीजीबल (eligible) हैं: “My UN” अकाउंट के लिए रजिस्टर करिए: अपनी “Personal History Profile” (PHP) बनाइये: जॉब के लिए आवेदन करें: लिखित परीक्षा दीजिये: मौखिक परीक्षा दीजिये: केंद्रीय परीक्षा बोर्ड का एंडोर्समेंट (endorsement) प्राप्त करिए:
https://www.wikihow.com/Get-a-Job-With-the-United-Nations https://www.wikihow.com/Get-a-Job-With-the-United-Nations https://www.wikihow.com/Get-a-Job-With-the-United-Nations
Preparing to Apply Applying for a Job Applying to the Young Professionals Programme